# Čo je VISAL?

Hoci ľudia so zrakovým postihnutím predstavujú neustále sa rozširujúcu skupinu obyvateľstva, nevidiacich a slabozrakých seniorov môžeme považovať za jednu z najviac marginalizovaných komunít v zmysle celoživotného vzdelávania, čo zároveň vytvára skutočné obmedzenia pri ich aktívnom zapájaním sa do spoločnosti. Práve z vyššieho uvedeného dôvodu experti v oblasti zrakového postihnutia a starnutia z Veľkej Británie a Holandska pripravia sústavu neformálneho vzdelávania, ktorá bude brať do úvahy špecifické vzdelávacie potreby seniorov so zrakovým postihnutím. Táto sústava vzdelávania bude experimentálne overovaná v: Rakúsku, Chorvátsku, vo Veľkej Británii a na Slovensku.

# Prečo VISAL?

So zámerom:

* Ponúknuť seniorom so zrakovým postihnutím adaptovaný vzdelávací obsah
* Rozvíjať sociálne a profesionálne zručnosti nevidiacich a slabozrakých starších osôb
* Podporovať sebavedomie a motiváciu pre ďalšie vzdelávanie seniorov so zrakovým postihnutím
* Propagovať aktívne zapájanie sa seniorov so zrakovým postihnutím do spoločnosti

# Aké sú očakávané výsledky a výstupy?

* 160 vyškolených seniorov so zrakovým postihnutím v 4 experimentálnych krajinách
* 112 vzdelávacích blokov
* Príručka VISAL dostupná v chorvátskom, holandskom, nemeckom, anglickom a slovenskom jazyku
* Vyškolenie národných facilitátorov za účelom vedenia vzdelávania seniorov v zapojených experimentálnych krajinách
* Uskutočnenie 4 národných konferencií zameraných na vzdelávanie seniorov a na celoživotné vzdelávanie

# Pre koho je projekt určený?

Projekt sa orientuje na staršie osoby so zrakovým postihnutím v Európe, ktorých počet neustále rastie. Navyše tento projekt predstavuje aj istú formu podpory organizáciám, ktoré poskytujú pomoc nevidiacim a slabozrakým osobám, a to najmä v otázkach súvisiacich s problematikou starnutia populácie. Zámerom projektu je i vytvorenie príležitosti pre adaptované vzdelávanie určené pre členov organizácii v seniorskom veku s cieľom ich ďalšieho zapájania do stratégie poskytovania odborných služieb.

# Kto sú realizátori?

Projekt pripravil a realizuje Európska únia nevidiacich (EBU), pričom spolupracuje so šiestimi partnerskými organizáciami: Age UK (profesionálna organizácia v oblasti sociálneho začlenenia seniorov), Rakúska federácia nevidiacich a slabozrakých, Únia nevidiacich a slabozrakých Slovenska, Chorvátsky zväz nevidiacich, Kráľovský inštitút pre nevidiacich vo Veľkej Británii a organizácia VISIO z Holandska (poskytovateľ služieb pre ľudí so zrakovým postihnutím).

# Trvanie projektu:

24 mesiacov – od 1. 11. 2012 do 31. 10. 2014

Pre získanie ďalších informácií prosím kontaktujte Ingrid Tomešovú – koordinátorku projektu VISAL na Slovensku.

Ingrid Tomešová – Únia nevidiacich a slabozrakých Slovenska

E-mail: tomesova@unss.sk

Tel.: +421 2 692 034 27